KOMISIJOS REGLAMENTAS (EB) Nr. 430/2005
2005 m. kovo 15 d.
įgyvendinantis Tarybos reglamentą (EB) Nr. 577/98 dėl darbo jėgos atrankinio tyrimo organizavimo Bendrijoje dėl naudotino kodifikavimo duomenims nuo 2006 m. perduoti ir imties dalies panaudojimo duomenims apie struktūrinius kintamuosius rinkti
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1998 m. kovo 9 d. Tarybos reglamentą (EB) Nr. 577/98 dėl darbo jėgos atrankinio tyrimo organizavimo Bendrijoje (1), ypač į jo 3 straipsnį ir į 4 straipsnio 3 dalį bei 4 straipsnio 4 dalį,
kadangi:
(1)
Pagal Reglamento (EB) Nr. 577/98 4 straipsnio 3 dalį įgyvendinimo priemonės yra būtinos, siekiant apibrėžti kintamųjų kodifikavimą, naudojamą duomenims perduoti.
(2)
Pagal Reglamento (EB) Nr. 577/98 4 straipsnio 4 dalį kintamųjų (toliau - struktūriniai kintamieji) sąrašas, nustatomas iš tyrimo rodiklių, kurie turi būti analizuojami tik kaip metiniai vidurkiai, atsižvelgiant į 52 savaites, ne į ketvirtinius vidurkius. Todėl būtina nustatyti imties dalies naudojimo sąlygas dėl duomenų apie struktūrinius kintamuosius rinkimo.
(3)
Atsižvelgiant į duomenų apie užimtumą ir nedarbą svarbą, šių rodiklių sumos turėtų būti suderintos, kai jos gautos iš metinės imties dalies, arba remiantis metiniu keturių ketvirtinių pilnų imčių vidurkiu.
(4)
Atsižvelgiant į surinktų duomenų ad hoc moduliuose svarbą, ši informacija turi būti suderinama su bet kuriuo kitu tyrimo kintamuoju.
(5)
Šiame reglamente numatytos priemonės atitinka Statistikos programų komiteto, įsteigto Tarybos sprendimu 89/382/EEB, Euratomas (2) nuomonę,
PRIĖMĖ ŠĮ REGLAMENTĄ:
1 straipsnis
Imties dalies naudojimo sąlygos duomenims apie struktūrinius kintamuosius rinkti nustatytos I priede.
2 straipsnis
Kintamųjų kodai, naudojami duomenims nuo 2006 m. perduoti, nustatyti II priede.
3 straipsnis
Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2005 m. kovo 15 d.